**Relácia**

Obecný úrad Machulince a organizátori športového podujatia **„Machulinská dvadsiatka“** Vás srdečne pozývajú na **36. ročník** bežeckých pretekov cez Obyce do Jedľových Kostolian a späť pre všetky vekové kategórie, ktoré sa budú konať **v sobotu 07.12.2019.**

Preteky začínajú o 11:30 hod. v strede obce súťažou chlapcov a dievčat od 1. až po 9. ročník. Hlavné preteky – mužov, žien, dorastu a rekreačných bežcov štartujú o 13-tej hodine. Po 13-tej hodine pokračujú súťaže detí z materskej školy.

Pre pretekárov a všetkých, ktorí prídu povzbudzovať bežcov bude pripravené občerstvenie, výborná mikulášska kapustnica, varené vínko a čaj.

Aj tento rok je pripravená výzva : Upečieme viac koláčov ako je Machulinčanov? Účastníci tejto výzvy prinesú koláče na sčítanie do pripraveného stánku a tak všetci prítomní majú možnosť pochváliť kuchárske umenie našich gazdiniek a podporiť tým naše deti.

Najmenších pretekárov tento rok príde povzbudiť kamarát **Čmeliak Vilko.**

Pre divákov bude pripravená aj bohatá tombola s cennými vychytávkami.

Tento rok už **po 25. krát** príde bežať aj **páter Viktor Vandeplas z Belgicka**.

Po 12-tej hodine privítame Mikuláša na konskom záprahu, ktorý už tradične rozsvieti svetlá na vianočnom stromčeku v strede obce a deti poteší sladkosťami.

Tešíme sa na Vás, príďte povzbudiť športovcov!